Ράιαν Φίλιπι

Ο Μάθιου Ράιαν Φίλιπι (αγγλ.:Matthew Ryan Phillippe), ( γενν. 10 Σεπτεμβρίου 1974) είναι Αμερικανός ηθοποιός και σκηνοθέτης, γνωστός για το ρόλο του στις ταινίες: Οι σημαίες των προγόνων μας (Flags of our fathers), Ερωτικά παιχνίδια (Cruel intentions), Δικηγόρος σκοτεινών υποθέσεων (The Lincoln lawyer) και Ξέρω τι κάνατε πέρυσι το καλοκαίρι (I know what you did last summer).

 Πρώτα χρόνια 
Ο Φιλίπι γεννήθηκε στο Νιου Κασλ του Ντέλαγουερ, στις Ηνωμένες Πολιτείες. Οι γονείς του Φιλίπι είναι η Σούζαν (το γένος Τόμας) και ο Ρίτσαρντ Φίλιπι. Ο Ράιαν είναι και γαλλικής καταγωγής. Έχει τρεις αδερφές, όταν ήταν νέος ασχολούνταν με το μπάσκετ και το ποδόσφαιρο, και κέρδισε και μαύρη ζώνη στο Τάε Κβον Ντο.

 Καριέρα 
Πρόωρη Καριέρα (1992-1999)

Η καριέρα του Ράιαν ξεκίνησε με μία εμφάνιση στο αμερικανικό τηλεοπτικό κανάλι ABC, και συγκεκριμένα στη μακροβιότερη σειρά One life to live. Ο χαρακτήρας του ήταν ο Μπίλι Ντάγκλας, τον οποίο και υποδύθηκε τις χρονικές περιόδους 1992-1993, ήταν από τους πρώτους ηθοποιούς που υποδύθηκαν γκέι ρόλους. Μετά ο Φίλιπι μετακόμισε στο Λος Άντζελες, και υποδύθηκε μικρούς ρόλους σε αρκετές τηλεοπτικές παραγωγές (κυρίως μίνι-σειρές).

Το 1997 του δόθηκε ρόλος στην γνωστή ταινία τρόμου (τύπου σλάσερ) Ξέρω τι κάνατε πέρυσι το καλοκαίρι, με συμπρωταγωνιστές του τους γνωστούς ηθοποιούς: Τζένιφερ Λαβ Χιούιτ, Σάρα Μισέλ Γκέλαρ, Φρέντι Πρινζ Τζούνιορ. Η ταινία αυτή ήταν μία μεγάλη επιτυχία και έκανε το όνομά του ευρύτερα γνωστό. Το 1998 έπαιξε στη δραματική ταινία Στούντιο 54 μαζί με τους: Σάλμα Χάγιεκ, Νεβ Κάμπελ και Μάικ Μάιερς. Το 1999 πρωταγωνίστησε στη δραματική ταινία βασισμένη στο ομώνυμο μυθιστόρημα του Πιερ Σοντερλό ντε Λακλό (σε πιο μοντέρνα έκδοση) με συμπρωταγωνιστές του τους: τη μελλοντική του σύζυγο Ρις Γουίδερσπουν, και την ξανά συμπρωταγωνίστριά του Σάρα Μισέλ Γκέλαρ. Και αυτή η ταινία ήταν επιτυχία και φανέρωσε στο ευρύ κοινό το σεξαπίλ του Ράιαν και βέβαια τις υποκριτικές του ικανότητες.

Επιτυχία

Το 2000 έπαιξε στην εγκληματική ταινία Η ώρα των όπλων (The way of gun), το 2001 έπαιξε στην ταινία μυστηρίου Έγκλημα στο Γκόσφορντ Παρκ (Gosford Park) με συμπρωταγωνιστές του τους: Στίβεν Φράι, Κλάιβ Όουεν και Μάγκι Σμιθ. Το 2002 έπαιξε στην ταινία Ο Κατήφορος του Ιγκπυ (Igby Goes Down), το 2004 έπαιξε στην ταινία Crash με συμπρωταγωνιστές του τους: Σάντρα Μπούλοκ, Ντον Τσιντλ, Θάντι Νιούτον, Ματ Ντίλον, Τζένιφερ Εσποζίτο και Τέρενς Χάουαρντ, η ταινία αυτή κέρδισε τρία όσκαρ. Την ίδια χρονιά έπαιξε στην ταινία Ιστός συνωμοσίας (The I inside), το 2005 έπαιξε στην ταινία Χάος (Chaos) με τον Τζέισον Στέιθαμ και τον Γουέσλεϊ Σνάιπς, το 2006 έπαιξε στην ταινία Οι σημαίες των προγόνων μας (Flags of our fathers) με τους Τζέσι Μπράντφορντ, Μπάρι Πέπερ και Πολ Γουώκερ, την ταινία την σκηνοθέτησε ο Κλιντ Ίστγουντ. Το 2007 έπαιξε στο θρίλερ Συνωμοσία με τον Κρις Κούπερ και τη Λόρα Λίνεϊ, επίσης έπαιξε και στην ταινία Five fingers με τον Λώρενς Φίσμπερν. Το 2008 έπαιξε στην ταινία Θαύματα πολέμου (Stop-Loss), με τους Τζόζεφ Γκόρντον-Λέβιτ, Τσάνινγκ Τέιτουμ και Άμπι Κόρνις. Την ίδια χρονιά έπαιξε στην ταινία Παράλληλοι δρόμοι (Franklyn) με την Έβα Γκριν και τον Σαμ Ράιλι. Το 2010 έπαιξε στην ταινία The Bang Bang Club με την Μάλιν Άκερμαν και Τέιλορ Κιτς, το 2011 έπαιξε στην ταινία Setup με τον 50 Cent και τον Μπρους Γουίλις, και στην ταινία Δικηγόρος σκοτεινών υποθέσεων (The Lincoln Lawyer) με τον Μάθιου Μακόναχι και την Μαρίζα Τομέι. Το 2013 έπαιξε στην ταινία Το μυστικό της αποτυχίας μου (Straight A's) με την Άννα Πάκουιν και τον Λουκ Γουίλσον.

 Προσωπική Ζωή 
Το 1997 γνώρισε την ηθοποιό Ρις Γουίδερσπουν, το 1998 αρραβωνιάστηκαν και το 1999 έπαιξαν μαζί με τη Σάρα Μισέλ Γκέλαρ στην ταινία Ερωτικά παιχνίδια, το 1999 παντρεύτηκαν, στις 9 Σεπτέμβρη του 1999 απόκτησαν μία κόρη, την Έιβα Ελίζαμπεθ Φίλιπι, και το 2003 απόκτησαν ένα αγόρι, τον Ντίκον Ρις Φίλιπι. Το 2007 το ζευγάρι χώρισε, και την ίδια χρονιά ο Φίλιπι άρχισε να βγαίνει με τη συμπρωταγωνίστριά του στην ταινία Θαύματα Πολέμου (Stop-Loss), Άμπι Κόρνις, αν και τελικώς το Φεβρουάριο του 2010 χώρισαν. Το 2010 έβγαινε με την ηθοποιό Αλέξις Ναπ και την ίδια χρονιά χώρισαν, ενώ λίγο καιρό μετά η Αλέξις έμεινε έγκυος και ο Ράιαν ήταν παρών στη γέννα, αλλά παρέμειναν χωρισμένοι, και απέκτησαν κόρη ονόματι Κέιλανι Μεριζάλντε Φίλιπι Ναπ.

 Φιλμογραφία 
 Έτος  Τίτλος  Ρόλος 1996  Λευκή καταιγίδα (White Squall)  Γκιλ Μάρτιν  1997  Το θλιμένο αγόρι (Wait Till Dawn)  Τζίμι Γουέστ 1997  Ξέρω τι κάνατε πέρυσι το καλοκαίρι (I know what you did last summer)  Μπάρι Γουίλιαμ Κοξ 1998  Στούντιο 54 (Studio 54)  Σέιν Ο'Σι 1998  Ακολουθώντας την καρδιά (Playing by Heart)  Κίναν 1999  Ερωτικά παιχνίδια (Cruel Intentions)  Σεμπάστιαν Βάλμοντ 2000  Η ώρα των οπλών (The Way of the Gun)  Πάρκερ 2001  Antitrust  Μάιλο Χόφμαν 2001  Έγκλημα στο Γκόσφορντ Παρκ (Gosford Park)  Χένρι Ντέντον 2002  Ο Κατήφορος του Ίγκπυ (Igby Goes Down)  Όλιβερ Όλι Σλόκαμπ 2004  Ιστός συνομωσίας (The I Inside)  Σάιμον Καμπλ 2004  Συντριβή (Crash)  Αστυνομικός Τόμμυ Χάνσεν 2005  Χάος (Chaos)  Σέιν Ντέκερ 2006  Οι σημαίες των προγόνων μας (Flags of Our Fathers)  Τζον Ντοκ Μπράντλει 2006  Five Fingers  Mάρτιν 2007  Συνωμοσία (Breach)  Έρικ Ο'Νιλ 2008  Θαύματα πολέμου (Stop-Loss)  Μπράντον Κινγκ 2008  Παράλληλοι δρόμοι (Franklyn)  Τζόναθαν Πρις/Ντέιβιντ Έσσερ 2010  The Bang Bang Club  Γκρεγκ Μαρίνοβιτς  2010  Chief Mac Gruber εν δράσει (MacGruber)  Ντίξον Πάιπερ 2011  Setup  Βίνσεντ  2011  Δικηγόρος Σκοτεινών Υποθέσεων (The Lincoln Lawyer)  Λούις Ρούλετ 2012  Revenge for Jolly!  Μπακμάιερ 2013  Το μυστικό της αποτυχίας μου (Straight A's)  Σκοτ

 Παραπομπές 
 Συνέντευξη του Ράιαν Φίλιπι για την ταινία Ερωτικά παιχνίδια (1999)
 Το διαζύγιο Φίλιπι - Γουίδερσπουν

 Εξωτερικοί σύνδεσμοι 

 Ο Ράιαν Φίλιπι στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης